tomron87/hebrew-wikipedia-sentences-corpus huggingface dataset:
חלבוני HN (הידועים גם בשם Hemagglutinin - Neuraminidase) הם חלבוני מעטפת של הנגיף המהווים תפקיד מרכזי במנגנון החדירה של ה-hPIV לתאי מערכת הנשימה.
תפקידם זהה לחלבוני G של נגיף ה-RSV, דהיינו היצמדות לרצפטורים על גבי תאי אפיתל נשימתיים וחדירה לתוכם.
חלבונים אלה מהווים אימונוגן למערכת החיסון של הפונדקאי.
חלבוני F (קיצור של: Fusion protein) הם חלבוני מעטפת בעזרתם מעודד הנגיף יצירת איחויים של ממברנות תאים (יצירת תאי ענק).
הדבר מקנה לנגיף מעבר נוח ובטוח מתא לתא מבלי להיחשף על ידי תהליך ההנצה למרכיבי מערכת החיסון.
גם חלבונים אלה אימונוגניים למערכת החיסון של הפונדקאי.
חלבוני SH (קיצור של: small hydrophobic protein) הם חלבונים המצויים גם כן על פני המעטפת הליפידית של הנגיף, אולם תפקידם טרם התגלה.
אחת ההשערות של החוקרים היא שתפקידם להוות מעין תעלת יונים הדרושה לשלב השלת הקפסיד הוויראלי בתא המאחסן, בדומה לחלבוני תעלה M2 המצויים בקרב משפחת נגיפי ה-Orthomyxoviridae אליה שייך נגיף השפעת.
חלבוני M (קיצור של: Matrix protein) הם חלבונים המתווכים בין המעטפת הליפידית של הנגיף לבין הקפסיד (מהווים מעין חיץ בין המעטפת לקפסיד).
יש להם תפקיד חשוב בשכפול הנגיף בתאי הפונדקאי.
חלבוני NP (קיצור של: Nuclear proteins) הם חלבונים המצויים סביב הגנום הנגיפי ותפקידם להגן עליו.
לאחר הצמדות נגיפי hPIV אל תאי אפיתל של מערכת הנשימה באמצעות חלבוני HN, חודר הנגיף אל תוך התא ועובר שלב של השלת הקפסיד (Uncoating).
אנזים ה-RdRP הופך את גנום ה-RNA בעל המובן השלילי ל-RNA בעל מובן חיובי, אשר ממנו תחל סינתזת חלבוני נגיף.
תהליך הסינתזה של החלבונים מתרחשת בריבוזומים של תאי הפונדקאי, כשחלבוני המעטפת מסונתזים על גבי הרשתית האנדופלסמית וחלבוני המבנה והליבה בריבוזומים החופשיים בציטוזול.
ברגע שהנגיף נארז בקפסיד בצורה נכונה הוא עובר לתא אפיתל השכן בעודו רוכש חלבוני מעטפת ויראליים שנשתלו מבעוד מועד על פני הקרום של תאי הפונדקאי.
נגיפי ה-hPIV חודרים לגוף בעיקר דרך חלל האף על ידי תרסיס באוויר ומתרבים על פי רוב ברקמות האפיתליליות של דרכי הנשימה העליונות במשך פרק זמן של 2 - 6 ימים.
היות שההדבקה בנגיפי hPIV חוזרת במשך החיים, במבוגרים תגרום ההדבקה בעיקר לתסמיני מחלה קלים דמויי שפעת, כגון: הצטננות, שיעול, יובש בגרון ולעיתים חום.
בדומה להדבקה בנגיף ה-RSV, המחלה חולפת בעצמה כעבור מספר ימים.
אולם תינוקות וילדים קטנים נמצאים בקבוצת סיכון לפתח תסמיני מחלה חמורים הרבה יותר.
קבוצת סיכון ראשונה היא קבוצה בה גיל הנדבקים הוא מתחת לחצי שנה.
במקרה זה עיקר התחלואה מתרחשת כתוצאה מ-hPIV 3, שמוביל לדלקת בדרכי הנשימה התחתונות דוגמת ברונכיוליטיס ודלקת ריאות.
תסמינים הנ"ל זהים מבחינה קלינית לתסמינים הנגרמים בעקבות הדבקות בנגיף ה-RSV ולכן לא ניתן לקבוע מעשית את האטיולוגיה להם על סמך בדיקה גופנית רגילה.
קבוצת הסיכון השנייה היא קבוצה בה גיל הנדבקים נע בין חצי שנה ל-5 שנים.
במקרה זה עיקר התחלואה מתרחשת כתוצאה מ-1 hPIV ו-hPIV-2 שמובילים לדלקת בדרכי הנשימה התחתונות ותסמינים המזכירים דיפתריה.
בקרב שתי קבוצות הסיכון הנ"ל ילווה מהלך המחלה בשיעול, חום גבוה וקשיים בנשימה, אולם בקרב 2 עד 3 אחוזים מהחולים עלולים להתפתח תסמינים חמורים יותר של היצרות חלל הלוע ותיבת הקול, דבר שעלול להצריך ביצוע טרכיאוסטומיה.
הדבקות חוזרת בנגיפי hPIV תוגבל לדרכי הנשימה העליונות בלבד.
ישנן מספר דרכים שבהן נהוג לאבחן כיום הדבקה ב-hPIV:
בידוד הנגיף בתרבית - בשיטה זו מדגירים שטף אף או כיח מהגרון על שורת תאים סרטניים כגון HEP2 או H292, לקבלת אפקט ציטופתי ייחודי של תאי ענק, אשר ירמזו על נוכחות הנגיף בתרבית.
החיסרון המרכזי בשיטה זו הוא פרק הזמן הממושך אשר לוקח לתרבית התאים לבטא את האפקט הציטופתי, כמו כן שלא כמו ה-RSV, נגיפי ה-hPIV מפגינים אפקט ציטופתי חלש הרבה יותר (פרט ל-2 hPIV).
אימונופלואורסצנציה ישירה - בשיטה זו מדגירים נוגדנים מונוקלונליים כנגד חלבון HN, הנושא מולקולה פלואורסצנטית (לרוב מסוג FITC).
לאחר בדיקה תחת מיקרוסקופ אולטרה סגול, ניתן לאשר או לשלול נוכחות hPIV בדגימה.
השיטה הזו היא השיטה המועדפת מבחינת אבחון הנגיף במעבדות הקליניות במסגרת בתי החולים.
שיטת EIA (קיצור של: Enzyme immunoassay on antigen) - בשיטה זו חרוזים מצופים בנוגדנים מונוקלונליים כנגד חלבון HN מגיבים עם כיח מהחולה.
היתרון המרכזי של השיטה פרט למהירות היחסית בה מתבצעת הבדיקה (כחצי שעה) היא היכולת לזהות בין זני הנגיף השונים ולאבחן כמויות קטנות מאוד של נגיף בכיח (10ng - 50ng בלבד).
הטיפולים השכיחים כנגד הנגיף כוללים:
Ribavirin - תרופה נפוצה לטיפול בעקבות הדבקה בנגיפי Paramixoviridae בכלל ובמיני נגיפי ה-hPIV בפרט (כמו גם במגוון רחב של נגיפי RNA ו-DNA) הגורם למחלות חריפות בתינוקות וילדים המצויים בקבוצות הסיכון.
מנגנון הפעילות של התרופה מתבסס על הקבוצה הקרבוקסאמידית (אמינו קרבונילית) של הריבוירין, מהווה אנלוג מבני לנוקלאוטידים של אדנוזין וגואנוזין.
כתוצאה מכך הריבוירין משתלב ללא בעיה בעת סינתזת גדיל ה-RNA במקום שני הנוקלאוטידים הנזכרים ויוצר זיווג עם נוקלאוטיד אורציל או ציטוזין.
התרופה ניתנת בתרסיס יחד עם מתן חמצן, הגורם להישארותה בדרכי הנשימה.
קיימות נגזרות של הריבוירין, כגון: Ribavirin 5' mono/di/tri-phosphate הידועים כמעכבי RdRP בחלק ממיני נגיפי ה-RNA.
מתן אימונוגלובולינים - הזרקת נוגדנים מסוג IgG כנגד חלבוני HN ו-F נגיפיים, מאנשים שהחלימו ממחלה על רקע הדבקה ב-hPIV.
Palivizumab - נוגדן IgG מונוקלונלי רקומביננטי כנגד חלבון F.
נכון ל-2013 פותחו מספר חיסונים נסיוניים כנגד 3 hPIV אשר הראו הצלחה חלקית במכרסמים ובפרימטים, אולם טרם אושרו לשימוש המוני בבני אדם.
קובץ humans.txt הוא קובץ המאפשר למנהל אתר אינטרנט לתת לגולשים מידע על המפתחים של האתר, באופן קריא וברור (לאדם ולא למחשב).
בקובץ אפשר לפרט מי המפתחים של האתר, למי המפתחים רוצים להודות וכו'.
הדבר שמייחד את הקובץ הזה הוא שהוא נועד לקריאה על ידי אנשים ולא מכונות.
ניתן לציין את מיקומו קובץ זה נקבע באמצעות תג מטא הבא בראש כל דף:
HURD היא ליבת מערכת הפעלה שאמורה להיות הליבה של מערכת GNU.
במנשר של גנו הזכיר ריצ'רד סטולמן ש-"ליבה ראשונית קיימת אך תכונות רבות עדיין נדרשות כדי לחקות את יוניקס".
הוא התייחס ל-TRIX, ליבת RPC (קריאה להליכים מרחוק) שפותחה ב־MIT, שעורכיה החליטו להפיצה בחינם והייתה תואמת עם גרסה 7 של יוניקס.
בדצמבר 1986 התחילה עבודה לשינוי ליבה זו, אך מפתחיה החליטו לבסוף שהיא לא מתאימה כנקודת התחלה, בעיקר בגלל שהיא רצה רק על "ארכיטקטורת 68000 היקרה והאלמונית" והיה צורך להתאים אותה לארכיטקטורות אחרות לפני שאפשר היה להשתמש בה.
ב־1988 נשקלה במקומה ליבת "מאך", אשר פותחה ב-CMU (אוניברסיטת קרנגי מלון), על אף שתחילה נדחה פיתוחה בגלל שמפתחיה נדרשו להוריד קוד שהיה שייך לחברת AT&T.
בתחילה הוחלט לקרוא לליבה Alix, אך המפתח מייקל בושנל העדיף מאוחר יותר את השם Hurd, כאשר השם הקודם נדחק לתת-מערכת ובסופו של דבר נעלם לחלוטין.
גם הפיתוח של Hurd נעצר בסופו של דבר בעקבות בעיות טכניות ועימותים מתמשכים בין המפתחים.
מערכת דביאן כוללת גם הסבה חלקית לריצה מעל ליבת Hurd.
"Hung Up" (בתרגום חופשי: "מֻטְרָדת") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן העשירי שלה, Confessions on a Dance Floor.
השיר נכתב והופק על ידי מדונה בשיתוף עם סטיוארט פרייס, ויצא לאור ב-17 באוקטובר 2005, כסינגל הראשון והפותח מתוך האלבום.
בסמוך לצאתו כסינגל, היה שימוש בשיר בפרסומות ובתוכניות טלוויזיה שונות.
לאחר מכן, בשנת 2009, נכלל באלבום האוסף, Celebration.
השיר מסמפל את להיט הדיסקו "" של הלהקה אבבא.
מדונה אישרה שקיבלה אישור מחברי הלקה אבבא, ביורן אולבאוס ובני אנדרסון להשתמש במנגינה.
השיר הוא שיר דאנס-פופ, המשלב בתוכו גם את סגנון הדיסקו.
שני סגנונות מוזיקה אלו, אפיינו שירים נוספים מתוך האלבום.
השיר מדבר על אישה עצמאית, שמרגישה מוטרדת במערכת יחסים מסוימת.
השיר זכה לביקורות חיוביות, מבקרים כינו אותו כשיר הדאנס הטוב ביותר של מדונה.
כמו כן, דורג השיר במקום הראשון ב-41 מצעדים ובעקבות כך, נכנס לספר השיאים של גינס.
שיר זה הוא השיר ה-36 של מדונה שהגיע לעשרת המקומות הראשונים במצעד בילבורד הוט 100. נכון להיום, נמכרו מעל ל-9 מיליון עותקים של השיר בעולם, בכך הפך לאחד להלהיטים הגדולים של מדונה.
לפי האתר song bpm,השיר הוא ב-125 פעימות לקצב והסולם לה מינור
השיר חורג ממקצב השירים הקודמים של מדונה ומאמץ סגנון של אלקטרופופ,דאנס פופ ועוד כל מיני סגנון יותר בסגנון הדאנס
הווידאו קליפ המלא שיצא עבור השיר הועלה לראשונה ליוטיוב ב-27 באוקטובר 2009. את הקליפ אמור היה לביים דייוויד לה-שאפל, שרצה ליצור קליפ בסגנון דוקומנטרי, אך בעקבות מחלוקת בינו לבין מדונה על הסגנון, לבסוף בוים הקליפ על ידי יוהאן רנק.
הקליפ מכיל קטעי ריקוד שנועדו להוות מחווה לסגנון הריקוד של השחקן והרקדן ג'ון טרבולטה בסרטיו המצליחים שיגעון המוזיקה (1977) וגריז (1978).
נכון לאוגוסט 2019, מונה הצפיות של הקליפ עומד על כ-200 מיליון צפיות.
בשנת 2022 יצא רמיקס רשמי של "Hung Up" בו התארחה טוקישה.
הרמיקס נבחר להיקרא בשם מחודש: "Hung Up on Tokischa".
מקוםתאריםמכירותאוסטרליה (ARIA)פלטינה70,000איטליה (FIMI)10,000איטליה (FIMI)זהב25,000ארצות הברית (RIAA)פלטינה1,400,000בלגיה (BEA)פלטינה50,000בריטניה (BPI)פלטינה730,000גרמניה (BVMI)זהב 3×450,000יפן (RIAJ)פלטינה250,000צרפת (SNEP)זהב490,000קנדה (Music Canada)פלטינה 2×160,000שוודיה (GLF)פלטינה 3×60,000שווייץ (IFPI Switzerland)זהב20,000
סספנשן הוא הליך של תליית בני אדם בעזרת ווים אשר מוחדרים לגוף על ידי ניקובו.
פירסים אלו זמניים ומבוצעים זמן קצר לפני ביצוע התלייה.
התהליך עדין במיוחד ומתבצע לרוב על ידי אנשים המומחים בתחום התלייה על מנת להימנע מפציעות רציניות.
תליית בני אדם מצריכה קבוצה של אנשים האחראיים על ההכנה להליך ועל ביצועו.
זמן התלייה עצמו קצר משמעותית ביחס לזמן ההכנות, אם כי לעיתים הנתלה נשאר תלוי במשך שעות מרובות.
גוף הנתלה נסקר בתחילה על מנת להחליט על מיקום הווים, מספרם, והגודל הרצוי שלהם על מנת להרים את הנתלה.
פעמים רבות, הווים ממוקמים מסביב לכתפיים, בזרוע העליונה ובגב וכמו כן מסביב לברכיים.
מציאת המקום הנכון לתקיעת הווים והמיקום הנכון מצריכה הבנה בסיסית בגאומטריה והבנה מעמיקה באנטומיה והפיזיולוגיה של גוף האדם וכן בעמידות העור.
אם מספר הווים נמוך מדי העור לא יהיה מסוגל לשאת את משקל הגוף וייקרע.
המשקל שכל וו נושא חייב להיות שווה בכל הגוף.
מנגנון של גלגלות וחבלים משמש לנשיאת הנתלה לאחר תקיעת הווים בגוף.
ההרמה מתבצעת באיטיות ובזהירות על מנת להרים את הנתלה לגובה של 30–60 ס"מ גובה אשר בו יישאר הנתלה באוויר ללא תנועה, לזמן שנקצב מראש.
אולם, על פי סוג התלייה, לעיתים יהיה חופש תנועה מסוים לגוף התלוי.
טקסי תלייה בוצעו בתחילה על ידי שבט ה-Mandan הממוקם לאורך גדות נהר המיזורי.
תליה מסוג ה-Oh-Kee-Pa גזורה למעשה מטקס זה.
תליות מודרניות קרובות למדי לאומנות מיצג אשר גם בה, פעמים רבות משתמשים האומנים בגופם לצורך הצגת האומנות.
יש שני סוגים עיקריים של שיטות הרמה, השיטה הדינמית והשיטה הסטטית.
בדינמית משתמשים בעיקר בחבלים או אמצעים דומים וכן יש אמצעי אחד ארוך שמחבר את הנתלה אל אמצעי ההרמה.
בהרמה סטטית, כל וו מחובר לאמצעי ההרמה בנפרד.
אמצעי ההרמה עצמו מחובר לרוב לעץ, תקרה, פיגומים וכו'.
בנוסף, נעשה גם שימוש בכננת או בגלגלת לביצוע ההרמה עצמה.
תליית חזה אשר לעיתים בשל טעות מכונה גם תליית "O-Kee-Pa" היא תלייה בה הווים ממוקמים בחזה.
לרוב, שני ווים משמשים לתלייה זו.
תלייה מסוג זה נהוגה בקרב טקס ה- Okipa של שבט ה-Mandan אשר מבצעים אותה כטקס התבגרות לגברים צעירים.
כמו כן, מבוצע הטקס על ידי שמאנים המחפשים גורלות של אנשים.
מתוך מתן כבוד לשבט ה-Mandan people השם "O-Kee-Pa" לא משמש ככינוי לפוזייצית תלייה זו.
תליית קוֹמה היא תלייה אשר בה הווים ננעצים בחזה, בטורסו וברגליים לרוב בשני טורים.
בפוזיציה זו הנתלה עם הפנים למעלה.
שמה של תלייה זו נובע מתמונה דומה אשר הייתה בסרט עם שם זהה.
בתלייה זו, ננעצים הווים בברכיים והנתלה מוצא עצמו במצב אנוכי כשראשו קרוב לרצפה וברכיו למעלה.
אין סטנדרט למיקום הווים בתלייה זו והיא תלויה כמעט לגמרי באנטומיה של הנתלה.
לעיתים מתייחסים לתלייה זו כתליית פוקנר על שם אלן פוקנר אשר נחשב למייסד המודרני של תחום התלייה והוא לפי הסברה הראשון שבצע תלייה זו.
סגנון תלייה זה חדש למדי אבל צובר פופולריות.
תלייה זו לא נחשבת למעוררת כאבים רבים, אבל החסרונות שלה כוללים כאבים בגב תחתון וכן לעיתים קילוף של העור באזור הבירכיים.
תוצאה נוספת של תלייה זו היא לחץ דם שעולה במוח בשל הפוזיציה ההפוכה של הגוף.
לחץ זה מעודד לעיתים חוסר התמצאות וכן לכאבי ראש.
תליית התאבדות היא תלייה אשר בה הווים ננעצים בגב העליון כך שהנתלה תלוי במצב אנכי מתוח.
סוג זה של תלייה נקרא התאבדות כיוון שהפוזיציה של הנתלה דומה למישהו שתלה עצמו.
בתליית קימה מן המתים, הנתלה מוחזק לרוב בשני טורים של ווים אשר לרוב נעוצים בבטן.
בפוזיציה זו, נראה הגוף כאילו קם מן המתים כיוון שהפנים מופנים כלפי מעלה והגב מכופף לאחור.
תלייה מסוג זה, היא וריאנט של תליית התאבדות אשר בה הווים מחוברים גם לזרועות כך שנדמה שהתלוי נמצא על צלב כשזרועותיו מוטלות בצדדים.
בתליית סופרמן, הגוף נתלה הפוך לתליית קומה, הווים ממוקמים בחלק האחורי של הרגל לרוב בשני טורים כך שהנתלה תלוי עם פניו כלפי מטה.
תלייה מסוג זה נקראת סופרמן בשל הדמיון הקיים בינה לבין סופרמן בעת מעופו.
קיימות גרסאות נוספות של התלייה אשר בהן ננעצים בין וו אחד לתריסר ווים.
פוזיציית לידה מחדש מתבצעת עם ארבעה עד שישה ווים אשר ננעצים בגב והגוף בתנוחה עוברית עם פנים למטה.
פוזיציות אחרות כוללות תלייה מהשוקיים, ברכיים ואף הישבן.
קיימת גם אפשרות להתלות מהפנים.
בתליית מלאך ננעצים שמונה ווים בגב ולגוף נוצר קו מתאר של מלאך.
בניגוד לנגיף הראשון להיות מזוהה מאותה המשפחה, HTLV-1, ועל אף הדמיון הרב ביניהם (70% הומולגיה ברצף) נגיף זה כעת לא נחשב למחולל מחלה באופן ישיר בבני אדם.
הנגיף נמצא בעיקר בקרב אוכלוסיות ילידים בצפון ודרום אמריקה, כמו גם במדינות מסוימות באסייה.
המשמעות היא ש־HTLV-2 מדביק ישירות את אותם התאים שמתפקידם לזהות תאים מודבקים בנגיף.
הנדבקים ב־HTLV-2 ישאו אותו לכל החיים ללא סימפטומים והנגיף טרם קושר לגרימת מחלה.
קיימים דיווחים על מחלה דמוית HAM/TSP בנשאי HTLV-2 אך הקשר הסיבתי טרם הוכח ועומס ויראלי גבוה לא נראה כגורם סיכון בנגיף זה.
מחקר ארוך טווח שעקב אחרי נשאי HTLV-1, HTLV-2 וקבוצת בקרה מקרב תורמי דם בארצות הברית מצא שלנשאי HTLV-2 סיכון גבוה באופן מובהק סטטיסטית לחלות במחלות ממאירות (מסוגים שונים) ועלייה כרונית במדדי דם שונים כגון לימפוציטים וטסיות דם
המנגנונים המובילים לכך אינם ברורים.
"Humble" (מעוצב כ-".HUMBLE"; בעברית: "צנוע") הוא סינגל מאת הראפר האמריקאי קנדריק לאמאר.
השיר יצא ב-30 במרץ 2017, על ידי חברות התקליטים טופ דואוג אנטרטיינמנט, אפטרמת' אנטרטיינמנט, ואינטרסקופ רקורדס.
השיר, שנכתב על ידי לאמאר ומייק ויל מייד איט והופק על ידי מייק ויל מייד איט, יצא לרדיו כסינגל המוביל מאלבום האולפן הרביעי של קנדריק לאמאר, Damn והופיע כשיר השמיני באלבום.
השיר היה לסינגל השני של קנדריק לאמאר שהגיע למקום הראשון בבילבורד הוט 100 (לאחר "Bad Blood") והסינגל הראשון שלו כאמן ראשי.
השיר היה השיר הראשון שהוקלט לאלבום.
את הביט פיתח מייק ויל מייד איט כשהתכוון שגוצ'י מיין יבצע על הביט, אך הראה זאת אחר כך ללאמאר, כדי שלאמאר יבצע שיר בפעם הראשונה עם ביט סגנון טראפ.
בתחילה, לאחר ההקלטה, הוחלט שהשיר יהיה באלבום הבכורה של מייק ויל מייד איט, Ransom 2, אך שכנעו את לאמאר להוסיף את השיר לאלבומו.
השיר קיבל שבחים מהמבקרים האמריקאים.
בן שלו מעיתון הארץ, כתב ש"קנדריק לאמאר הוא הראפר הכי חד בעולם" וש"לאמאר והמפיקים שלו בונים את ".HUMBLE" על צליל הרבה יותר חותך, שמבוסס על מהלך פסנתר קצר ואכזרי.
הוא חוזר בערך 100 פעמים בשלוש דקות, ובכל זאת לא נמאס ממנו."
קנדריק לאמאר ביצע את השיר בכל הופעה בסיבוב ההופעות "The Damn Tour".
בקריפטוגרפיה, Hummingbird הוא שם כולל למשפחה של צפני בלוקים קלי משקל המיועדים להצפנת תקשורת בחומרה מוגבלת משאבים כתיוג אלקטרוני,מיקרו-בקר, כרטיס חכם וסנסור אלחוטי.
Hummingbird הוא פיתוח ייעודי בהשראת מכונת האניגמה במבנה היברדי המשלב צופן בלוקים עם צופן זרם, הוא המקבל בלוק טקסט קריא באורך 16 סיביות (שני בתים), מפתח הצפנה באורך 256 סיביות (32 בתים), הוא כולל מצב פנימי (זיכרון) באורך 80 סיביות (עשרה בתים) ומפיק בלוק מוצפן באורך 16 סיביות.
השילוב של סיביות המפתח והזיכרון הפנימי מספק לדעת המפתחים ביטחון רב-נגד קריפטואנליזה מודרנית (דיפרנציאלית וליניארית).
הוא מתאים להטמעה במערכות משובצות מחשב זעירות, יעיל בתוכנה וגם בחומרת 8-ביט/16-ביט.
נחשב צופן בלוקים קל משקל 'סטייט אוף דה ארט' ומציג ביצועים טובים מצופן PRESENT.
הצופן הראשון Hummingbird (בעברית "יונק דבש") פותח ב-2009 על ידי דניאל אנגלס מחברת Revere Security ועמיתיו מ-CACR (מרכז מחקר לקריפטוגרפיה יישומית) אוניברסיטת ווטרלו קנדה.
הוצג ב-2010 WLC (ועידה שנתית בינלאומית לקריפטוגרפיה קלת משקל עבור חומרה מוגבלת משאבים) וב-RISC '09. עד כמה שידוע אינו מוגן בפטנט וחופשי לשימוש.
הצופן Hummingbird-2 פותח ב-2011 בעקבות קריפטואנליזה של קודמו והוצג ב-RFIDSec'11. הוא מספק הצפנה מאומתת, אורך המפתח הופחת ל-128 סיביות והזיכרון הפנימי הורחב ל-128 סיביות.
הוא מכיל שיפורים אחדים לעומת קודמו כדי לחזקו נגד קרפיטואנליזה.
המפרט שלו, התפוקה והביטחון שלו מותאמים לתקן איזו ISO/IEC 18000-6:2010.
השפעת טכנולוגית מחשוב מפושט (Pervasive Computing) כמו RFID, כרטיסים חכמים וסנסורים אלחוטיים על חיי היום יום הולכת ומתרחבת.
השימוש בהם פורץ לכל תחומי החיים, מבקרה ושליטה מרחוק, בית חכם, ניהול שירותי אספקה כמו מדי חשמל ומים ועד ניטור רפואי.
כל אילו מערבים עיבוד ושידור מידע רגיש, כמו מידע ביו-רפואי או מידע על צריכה או אספקה של מוצרים ולכן יש צורך להטמיע במערכות אילו מנגנון קריפטוגרפי שיאפשר לשמור על דיסקרטיות ולהבטיח את שלמות המידע.
ברוב המקרים מכשירי מחשוב מפושט מכילים מעבד זעיר שפועל על אנרגיה חיצונית כמו כרטיס חכם או על סוללה זעירה שאמורה להחזיק מעמד זמן רב ללא טעינה.
מסיבה זו הוא פועל על משאבים כמו זיכרון וכוח מחשוב אולטרה נמוכים בהשוואה למחשב שולחני.
צפנים סימטריים רגילים אינם מתאימים במיוחד לעבודה בסביבה כזו.
רובם, במיוחד AES פותחו עוד בטרם הטכנולוגיה הזו פרצה לתודעה.
קריפטוגרפיה קלת משקל פותחה כדי לתת מענה לצורך זה.
בין היתר פותחו צפני בלוקים בקטגוריה צפני בלוקים קלי משקל שהיעד העיקרי בהם הוא לפעול בסביבה בה יש צורך לשקלל או להתפשר על מספר גורמים: ביטחון מול עלות מול ביצועים ולהשיג את המיטב בתנאים מוגבלים.
קיימות כיום מספר הצעות טובות המתחלקות לשלוש קטגוריות עיקריות: מיטוב צפנים קיימים כמו AES ו-IDEA, שינוי צפנים קיימים כמו DES-XL והשלישי פיתוח צפנים ייעודיים כמו HIGHT, SEA, KATAN ו-PRESENT.
בנוסף קיימים צפני זרם קלי משקל ביניהם גריין ו-Trivium.
ל-Hummingbird מבנה היברידי ייחודי בהשראת מכונת האניגמה, המשלב צופן בלוקים עם צופן זרם (מכיל זיכרון פנימי מה שמאפשר בלוק קטן) ופותח מתוך כוונה שיהיה יעיל, פשוט וקל ככל האפשר להטמעה והרצה.
מבנה Hummingbird בנוי באופן בלתי שגרתי בניסיון ליהנות מיתרונות שני תחומים שונים בהצפנה סימטרית, צופן זרם וצופן בלוקים.
הוא מורכב מצופן בלוקים המקבל קלט באורך 16 סיביות ומתחלק לארבעה עם ארבעה מפתחות שונים: בהתאמה, ארבעה אוגרים פנימיים באורך 16 סיביות כל אחד: ואוגר זיזה ממושב LFSR עם 16 מצבים.
המפתח הסודי המסופק על ידי המשתמש מחולק לארבעה תת-מפתחות באורך 64 סיביות: המתאימים לצופן הבלוקים האמור.
להצפנה, בלוק טקסט קריא באורך 16 סיביות מחובר תחילה מודולו עם תכולת האוגר הראשון והתוצאה מוצפנת עם צופן הבלוקים הראשון והפלט הופך קלט לשלב הבא.
תהליך זה חוזר על עצמו בדרך דומה שלוש פעמים נוספות עם יתר האוגרים והצפנים, כאשר פלט הוא הטקסט המוצפן .
המצב הפנימי (ארבעת האוגרים) של הצופן מעודכן באופן בלתי צפוי, בהתאם לערכם הנוכחי, פלט שלושת צפני הבלוקים הראשונים וה-LFSR יחד.
פענוח מתנהל בדרך דומה להצפנה אף בסדר הפוך.
לצופן שלושה מצבים אפשריים: מצב אתחול, מצב הצפנה ומצב פענוח.
לפני הצפנה/פענוח יש צורך לאתחל את המצב הפנימי של הצופן כדלהלן: תחילה וקטור אתחול המונה ארבעה ערכים אקראיים באורך 16 סיביות: כאשר נטען לתוך ארבעת האוגרים בהתאמה ואז מצפינים את (חיבור של האוגר הראשון והשלישי מודולו ) במצב אתחול כשהפלט הסופי משמש כערכים התחלתיים של ה-LFSR.
יתרה מזו, הסיבית ה-13 של ה-LFSR נקבעת תמיד ל-1 כדי למנוע מצב שהאוגר יהיה כולו אפסים.
ה-LFSR מופעל פעימה אחת לפני שהוא מפיק פלט כדי לעדכן את האוגר השלישי.
הטבלה הבאה מסכמת את מהלכי האלגוריתם בשלושת המצבים האמורים:
הצפנה עדכון מצב פנימי (זהה בכל המצבים) פענוח אתחול (ארבעה סבבים)
צופן הבלוקים הפנימי בנוי בסגנון רשת החלפה-תמורה עם בלוק באורך 16 סיביות (2 בתים) ולמעשה מחולק לארבעה צפנים כשכל אחד מהם מקבל תת-מפתח באורך 64 סיביות (8 בתים) כאשר מתייחס למספר הצופן.
למעט המפתח השונה הצופן זהה בכל הארבעה והוא פועל עם ארבעה סבבים רגילים בשלוש שכבות החלפה/פיזור/הוספת מפתח וסבב חמישי המכיל רק את שכבת הוספת המפתח וההחלפה לא הפיזור.
תת-המפתח מחולק לארבעה מפתחות קטנים באורך 16 סיביות כל אחד: כל מפתח מתאים לסבב אחד ולצורך הסבב האחרון מכינים שני מפתחות נוספים הנגזרים ישירות מהמפתחות הקודמים (המפתח החמישי הוא תוצאת XOR של המפתח הראשון עם השני והמפתח השישי הוא XOR של המפתח השני עם הרביעי).
בארבעת הסבבים הראשונים של הצופן שלוש השכבות מתבצעות כך:
המפתח מחובר ב-XOR עם הקלט (16 סיביות).
ההחלפה מתבצעת עם ארבע תיבות ההחלפה בסגנון סרפנט המקבלות ארבע סיביות ומחזירות ארבע סיביות, עם קריטריון נוסף, המעלה של כל תיבת החלפה בהצגה בוליאנית שלה תהיה לפחות 3.
שכבת הפיזור מתבצעת על ידי הטרנספורמציה הליניארית: .
כאשר הוא בלוק הקלט באורך 16 סיביות.
כדי לחסוך בצריכת זיכרון ואנרגיה אפשר להשתמש רק בתיבת החלפה אחת במקום ארבעה.
הגרסה עם תיבת החלפה אחת החוזרת על עצמה ארבע פעמים היא קומפקטית ומשיגה אותה רמת ביטחון כמו עם ארבע תיבות החלפה שונות.
בסבב האחרון לא מבצעים את שכבת הפיזור אלא מבצעים XOR עם המפתח האחרון.
Hummingbird-2 הוא צופן בלוקים היברידי המיועד לחומרה מוגבלת משאבים, פותח בהשראת האניגמה ומשלב תכונות של צופן בלוקים עם צופן זרם.
הוא מקבל מפתח סודי באורך 128 סיביות ווקטור אתחול באורך 64 סיביות ומצפין בלוק מידע באורך 16 סיביות ואם נדרש מייצר בנוסף תג אימות עבור כל בלוק קלט שהוצפן.
כקודמו Hummingbird-1 זהו צופן קל משקל שפותח בעיקר עבור מיקרו-בקרים ומערכות משובצות מחשב בהתקנים קטנים כמו RFID וסנסור אלחוטי.
בהשוואה לגרסה הקודמת ובהתחשב בקריפטואנליזה חדשה של הצופן בעיקר בגרסה הקודמת נעשו מספר שינויים.
המצב הפנימי הורחב ל-128 סיביות, פונקציית העדכון של המצב הפנימי שופצה בהתאם.
כמו כן נעשו שינויים בתיבות ההחלפה ופונקציית הסבב הפנימית.
Hummingbird-2 משמש גם כאלגוריתם הצפנה מאומתת המספק במקביל סודיות והגנה על שלמות המידע בריצה אחת.
כתוצאה מכך יעילות האלגוריתם גבוהה במיוחד ביישום בחומרה.
כקודמו, הצופן אינו מתאים בדיוק לקטגוריה של צופן בלוקים או צופן זרם, אלא מעין הכלאה של השנים בסגנון דומה לצפנים Helix ו-Phelix.
הוא פותח בעקבות הפקת לקחים במיוחד לאור קריפטואנליזה של Saarinen נגד הצופן הקודם Hummingbird-1 ולדעת המפתחים הצופן החדש עמיד נגד כל ההתקפות הקריפטואנליטיות הידועות, אם כי קיים מחקר שמראה אחרת.
וקטור האתחול מחולק לארבע מילים: , המפתח הסודי מחולק לשמונה מילים: והמצב הפנימי (הזיכרון) של הצופן מחולק לשמונה אוגרים: .
כל המילים הן באורך 16 סיביות.
הפעולות הן חיבור מודולו 65536, XOR ופונקציית ערבוב אי-ליניארית .
הפונקציה האי-ליניארית מורכבת מארבע תיבות תמורה לפי טבלה קבועה על כל המילים ולאחריהם מתבצע פיזור ליניארי.
תיבות ההחלפה מוצגות בטבלה הבאה:
תיבות ההחלפה של Hummingbird-2 תופסות שטח של 256 סיביות (32 בתים).
להלן הגדרה פורמלית של הפונקציה המשתמשת בתורה בפונקציית ההחלפה הכוללת את ארבע תיבות ההחלפה המתוארות ובפונקציה הליניארית :
מבנה כללי של פונקציית הסבב הפנימית המקבלת חמש מילים, את הקלט וארבעה מפתחות ומשתמשת ב- הוא:
הפונקציה ההופכית וכן הפונקציה ההופכית נגזרות ישירות מהפונקציות האמורות.
המצב הפנימי של הצופן מאותחל בארבעה מהלכים.
תחילה טוענים את וקטור האתחול:
ומפעילים את פונקציית הסבב ארבע פעמים:
המצב ההתחלתי לפני ההצפנה של הבלוק הראשון הוא .
הסמל מייצג את המשלים ל-2 של .
פונקציית ההצפנה של בלוק אחד: מבצעת ארבע קריאות לפונקציית הסבב הפנימית:
פענוח מתבצע בדרך דומה אך עם הפונקציות ההופכיות ובסדר הפוך של המפתחות.
לאחר הצפנה או פענוח מבצעים את המהלכים הבאים לעדכון המצב הפנימי:
לאחר עיבוד כל המידע המוצפן והמידע הגלוי (שאינו מוצפן רק מועבר כמו שהוא) אפשר לייצר תג אימות באורך של מילים.
תחילה מפעילים את הצופן שלוש פעמים ללא פלט כלשהו:
כאשר ו- מייצגים את תכולת הזיכרון באוגרים האמורים בכל סבב לפני הפעלת פונקציית ההצפנה .
מצב הפעלה המדמה צופן זרם
לעיתים נדרש להצפין ולאמת יחידות מידע הקטנות ממילה באורך 16 סיביות, במקרה כזה אפשר פשוט להצפין את המידע על ידי תוצאה חתוכה של פונקציית ההצפנה.
למשל אם המידע באורך סיביות, כאשר מצפינים פעם אחת בלוק של 16 אפסים ומחברים ב-XOR את הסיביות הראשונות של התוצאה המוצפנת עם בלוק המידע כך: .
לצורך תג האימות ממשיכים להריץ את הצופן, מעדכנים את המצב הפנימי ומפיקים תג אימות כמתואר לעיל.
היות ש-Hummingbird-2 הוא אלגוריתם הצפנה מאומתת כמו GCM, הוא כולל שימוש בווקטור אתחול חד-פעמי.
אף על פי שצופן זה אינו רגיש לשימוש חוזר כמו GCM, מומלץ להימנע משימוש חוזר בווקטור אתחול כל עוד המפתח לא הוחלף (אחד משניהם חייב להיות שונה לפני שמצפינים ומאמתים מסרים נוספים).
במילים אחרות ההסתברות ששני מסרים יוצפנו עם אותו מפתח ואותו וקטור אתחול צריכה להיות נמוכה מ-.
במקרה שהמשתמש לא עמד בקריטריון זה התוצאה תהיה שהמתקיף יוכל לזהות הצפנה של בלוקים זהים.
דבר שרצוי להימנע ממנו במקרים מסוימים.
בגרסה הראשונה התגלו חולשות בצופן הבלוקים הפנימי.
Saarinen פרסם התקפה דיפרנציאלית שמסוגלת לשחזר את המפתח תוך מספר מיליוני מסרים נבחרים במה שקרוי התקפת גלוי-נבחר בסיבוכיות של פעולות אוף ליין.
גרסה 2 יחסית חדשה ועדיין אין הרבה קריפטואנליזה שלה.
קיים מחקר שמבוסס על התנגשויות דיפרנציאליות נגד פונקציית הסבב הפנימית, שמראה שקיימת בה בעיה דומה.
המחברים מראים אפשר לשבור את הצופן בזמן של בסיבוכיות מקום של עם מספר זוגות של מפתחות קשורים.
"Human Nature" (בעברית: "הַטֶּבַע הָאֱנוֹשִׁי") הוא סינגל של הזמרת-יוצרת האמריקאית מדונה, מתוך אלבום האולפן השישי שלה, Bedtime Stories.
השיר יצא כסינגל הרביעי והאחרון מהאלבום ב-6 ביוני 1995, על ידי חברות התקליטים האחים וורנר ומאבריק רקורדס.
השיר הגיע למקום ה-46 במצעד הבילבורד הוט 100.
מבחינה לירית, "Human Nature" הוא שיר ביקורת כלפי מבקריה.
הוא עוסק בביקורת שהופנתה כלפי התדמית הפרובוקטיבית שלה ואת הוצאתם של שירים מיניים.
מדונה שואלת בציוניות שאלות רטוריות שמבוססות על החיים שלה בשנתיים שקדמו ליציאת השיר.
השיר נכתב על ידי מדונה עצמה, דייב הול, שון מקנזי, קווין מקנזי ומייקל דירינג והופק על ידי מדונה והול.
מבחינה מוזיקלית, "Human Nature" הוא שיר R&B שמכיל תופים ודגימה של השיר "What You Need" של להקת Main Source, ולכן שון וקווין מקנזי ומייקל דירינג נכנסו בקרדיטים של כותבי השיר אף על פי שהשיר עצמו נכתב על ידי מדונה ודייב הול.
השיר קיבל ביקורות חיוביות ממבקרי המוזיקה שאר כינו את השיר "המנון" ושיבחו את האופי המעצים שלו.
אם כי השיר לא זכה להצלחה רבה בארצות הברית כאשר הגיע למקום ה-46 בלבד בארצות הברית אך הגיע למקום השני במצעד שירי הדאנס.
בממלכה המאוחדת השיר זכה להצלחה גדולה יותר כאשר הגיע למקום השמיני ובאיטליה גם זכה להצלחה כאשר הגיע למקום העשירי.
הווידאו קליפ של השיר בוים על ידי ז'אן-בטיסט מונדינו ובו מדונה ורקדניה לבושים בבגדי לטקס ועור תוך כדי שהם מבצעים ריקודים מאחורי מסך לבן בהשראת ה-S&M.
מאוחר יותר הקליפ השפיע על זמרות אחרות כמו כריסטינה אגילרה וריהאנה.
מדונה ביצעה את השיר בשלושה מסיבובי ההופעות שלה כאשר האחרון מביניהם היה, "The MDNA Tour".
Hurt: The EP (בעברית: כאב: המיני-אלבום) הוא המיני-אלבום הראשון של הזמרת-יוצרת הבריטית ליאונה לואיס.
המיני-אלבום יצא לאור ב-9 בדצמבר 2011 על ידי חברות התקליטים תקליטי RCA וסייקו מיוזיק.
השיר "Hurt" הגיע למקום השמיני במצעד הסינגלים הבריטי.
בתוך המיני-אלבום נכללת גרסה מחודשת של השיר "Hurt", אותה הקליטה לואיס במיוחד עבור המיני-אלבום.
כמו כן, הקליטה מחדש את השיר "Iris" של הגו גו דולס ואת השיר "Colorblind" של להקת הרוק האמריקאית Counting Crows.
במהדורה האמריקאית כללה לואיס את הלהיט שלה "Run", אשר כבש את פסגת מצעד הסינגלים הבריטי.
מדינהתאריך יציאהפורמטחברת תקליטיםמקורקנדה9 בדצמבר 2011הורדה דיגיטליתסוני מיוזיקאירלנדסייקו מיוזיקבריטניהארצות הברית17 בינואר 2012תקליטי RCA
Hurricane (הוריקן) הוא שיר מחאה של בוב דילן, שעוסק בסיפורו של המתאגרף רובין "הוריקן" קרטר, שהרשעתו בשוגג ברצח משולש הפכה לסמל בינלאומי של המאבק ברדיפות משפטיות על רקע גזעני.
השיר שנכתב יחד עם ז'אק לוי, מתאר את הגזענות כלפי קרטר, אשר לפי מילות השיר היא שהובילה להרשעה הכוזבת.
קרטר וחברו ג'ון ארטיס הואשמו בשלושה מעשי רצח בפאב בשם "לאפייט גריל" בפטרסון, ניו ג'רזי, בשנת 1966. קרטר וארטיס הורשעו ברצח משולש בשנת 1967.
אף על פי ששנה לאחר מכן הועמדו קרטר וארטיס למשפט חוזר, הם נמצאו שוב אשמים ונידונו לתקופות מאסר ממושכות, כאשר התביעה טענה שהם ביצעו את הרצח המשולש כנקמה על הריגתו של בעל בית מרזח אפרו-אמריקני מוקדם יותר באותו לילה.
דילן ותומכי השחרור האחרים לא הגיעו למשפט.
בשנים שלאחר מכן התעוררו מחלוקות רבות בנוגע לתיק והופנו טענות קשות נגד הרשויות: טענות בנוגע לדיני הראיות, עדויות מפוקפקות של עדי ראייה ומשפט בלתי הוגן.
נגד קרטר לא היו ראיות פיזיות של ממש, והמשטרה לא לקחה טביעות אצבע מזירת האירוע.
ארטיס ריצה עונש מאסר של כחמש שנים וקרטר ישב כ־19 שנים בבית סוהר ובסופו של דבר שוחרר ב-1985 כשזכה בערעור והתביעה החליטה שלא ללכת למשפט נוסף, אחרי שנים של ערעורים וקמפיין ציבורי.
לי סרוקין מבית המשפט המחוזי של ניו ג'רזי סירב להצעת משפחתו של קרטר להקשיב לשיר, אך קבע כי קרטר לא זכה למשפט הוגן, וקבע כי התביעה "התבססה על גזענות במקום על היגיון, ועל הסתרה במקום על חשיפה".
הוא פסל את ההרשעה, מה שהביא לשחרורו של קרטר והוצאת צו הביאס קורפוס.
בשנת 1988 שופט בית המשפט העליון ביטל את כל ההאשמות נגד קרטר וארטיס.
קרטר נחשב לגיבור תרבות עד מותו בשנת 2014 בטורונטו, קנדה, שם חי מאז שחרורו מהכלא, לאחר שחלה בסרטן הערמונית.
קרטר לא זכה מעולם בתואר אלוף העולם, אך נחשב לאחד המתאגרפים הטובים בארצות הברית בשנות השישים.
דילן ביקר את קרטר בכלא ראווי בוודברידג', ניו ג'רזי, לאחר שקרא את האוטוביוגרפיה שלו בה טען קרטר לחפותו.
לאחר שנפגש עם קרטר בכלא ובהמשך גם עם תומכיו, החל דילן לכתוב את השיר.
Hurricane היה אחד מ"שירי המחאה" המפורסמים של דילן במהלך שנות ה-70, הסינגל הרביעי המצליח ביותר שלו בעשור זה, והגיע למקום מספר 33 בבילבורד הוט 100.
דילן הקליט את השיר לראשונה בסוף יולי 1975. השיר נכלל באלבום Desire בינואר 1976 וחשף את פרשת קרטר לקהל הרחב.
במהלך סיבוב ההופעות שקדם להוצאת האלבום Desire, דילן וה- Rolling Thunder Revue יזמו קונצרט למען קרטר באצטדיון מדיסון סקוור גארדן בניו יורק, וגייסו 100,000 דולר.
בשנה שלאחר מכן הם יזמו קונצרט נוסף ביוסטון.
דילן נפגש עם אמרגנים שהביאו את סטיבי וונדר ורינגו סטאר להופעה.
עם זאת, לאחר ששולמו ההוצאות, גיוס הכספים מקונצרט יוסטון לא צלח.
הפיגון הוא סוס טרויאני המשמש כדלת אחורית ומיועד למערכת ההפעלה חלונות, לינוקס ו-IOS.
התוכנה מנסה לחדור למחשב תוך התחזות לתמימה, לאחר ההדבקה הראשונית מאפשרת לתוקף חיצוני להשתלט על מחשבו של הקורבן ולבצע פעולות בשמו.
מטרתה העיקרית היא להדביק כמה שיותר מחשבים, לחבר אותם אל שרת שליטה ובקרה (C&C) ולהעביר אליו נתונים רגישים.
הנוזקה התגלתה לראשונה בשנת 2008 בעקבות מחקר שנערך על ידי מעבדות קספרסקי.
Huncho Jack, Jack Huncho הוא אלבום הבכורה של צמד ההיפ הופ האמריקאי האנצ'ו ג'ק, המורכב מהראפרים טראוויס סקוט וקוואבו.
האלבום יצא לאור ב-21 בדצמבר 2017, על ידי חברות התקליטים קקטוס ג'ק רקורדס, גראנד האסטל רקורדס, אפיק רקורדס, קפיטול רקורדס, מוטאון רקורדס וקוואליטי קונטרול מיוזיק.
האלבום מכיל הופעות אורח של חברי מיגוס (ההרכב בו חבר קוואבו), טייקאוף ואופסט.
בהפקת האלבום השתתפו מורדה ביטס, סאות'סייד ופרנק דוקס, בין היתר.
האלבום הגיע בשיאו למקום השלישי במצעד הבילבורד 200, וקיבל בעיקר ביקורות חיוביות ממבקרי המוזיקה.
בדצמבר 2016 הכריז קוואבו על האלבום המשותף שלו ושל סקוט בתוכנית הרדיו של סקוט באפל מיוזיק "Wav Radio", והציג תצוגה מקדימה של רצועות מוקלטות רבות.
ב-3 באפריל 2017 דווח על כך שסקוט עבד על אלבום משותף קוואבו, איתו שיתף פעולה בעבר בשירים "Oh My Dis Side" ו-"Pick Up the Phone".
בראיון ל-GQ, אישר סקוט: "אלבום עם קוואבו יגיע בקרוב.
בקרוב אני מוציא מוזיקה חדשה.
אתה יודע איך אני עושה זאת: אני אוהב הפתעות".
בראיון ל-Montreality שפורסם ב-18 בספטמבר 2017 הצהיר קוואבו כי האלבום המשותף ייצא "ממש בקרוב".
הוא גם הצהיר כי לו ולטראוויס סקוט יש למעלה מ-20 שירים מוכנים.
ב-7 בדצמבר 2017, הועלה בחשבון הטוויטר הרשמי של Beats 1 קליפ של קוואבו שהתראיין על ידי זיין לואו.
כשנשאל לגבי שם הפרויקט הקרוב שלהם, הוא אישר כי הוא יהיה Huncho Jack, Jack Huncho.
האלבום הגיע היישר אל המקום השלישי במצעד הבילבורד 200, עם כ-90,000 יחידות שקולות לאלבום.
זהו האלבום השלישי של סקוט שהגיע לעשירייה הפותח במצעד, והראשון של קוואבו כאמן סולו.
במצעד אלבומי ה-R&B/היפ-הופ, הגיע האלבום למקום הראשון.
Humongous (בעברית: ענקי) הוא שיר של הזמר-יוצר האנגלי דקלן מקנה.
השיר יצא לאור ב-9 ביוני 2017 כסינגל השישי מתוך אלבום הבכורה שלו, , על ידי חברת התקליטים קולומביה רקורדס.
מקנה אמר על השיר, "אני אוהב פזמונים גדולים ועוצמתיים שאתה יכול לצרוח, ורציתי שהוא יהיה אחד מאלה.
אני זוכר שכשכתבתי אותו, ישבתי בבית לבד עם הגיטרה של אחותי באופוריה מוחלטת, בעוד סיימתי לכתוב רק את הפזמון ותו לא, ופשוט צעקתי את המילים שהן ממש מעורפלות, אבל פשוט סיכמו את כל הבלבול והתסכול שהיו לי בשנתיים האחרונות".
ב-11 באפריל 2017, מקנה ביצע את השיר בתוכנית האירוח לייט-נייט "Conan" המשודרת ב-TBS.
הקליפ לשיר עלה לערוץ היוטיוב של דקלן מקנה ב-9 ביוני 2017.
דקלן מקנה – הלחנה, כתיבה, ביצוע, קולות
מקס פריור – עוזר טכנאי
קרייג סילבי – טכנאי מיקסינג
מדינהתאריךפורמטחברת תקליטיםעולם9 ביוני 2017הורדה דיגיטליתקולומביה רקורדס
"Hunter" (בעברית: "צַיָד") הוא שיר שהוקלט על ידי הזמרת-יוצרת הבריטית דיידו, מתוך אלבום הבכורה שלה, No Angel.
השיר יצא לאור ב-18 ביוני 2001, על ידי חברות התקליטים אריסטה רקורדס, צ'יקי רקורדס וברטלסמן מיוזיק גרופ, כסינגל הרביעי מתוך האלבום.
הווידאו קליפ הרשמי של "Hunter", שבוים על ידי מתיו רולסטון, מתרחש בעיר במהלך לילה של ירח מלא.
בקליפ, דיידו רודפת אחרי הכפילה שלה בעיר.
כמו כן, ישנן סצנות של דיידו שרה את השיר במרפסת, בסלון וגם בלונה פארק תת-ימי.
הקליפ מסתיים בכך שדיידו מצליחה לתפוס את הכפילה שלה, אחריה רדפה.
אזורתאריך יציאהפורמטחברת תקליטיםמקורארצות הברית18 ביוני 2001רדיו שירים עכשוויים למבוגרים • רדיו טריפל אייאריסטה • צ'יקי14 באוגוסט 2001רדיו להיטים עכשווייםהממלכה המאוחדת10 בספטמבר 2001תקליט 12 אינץ' • תקליטוראריסטה • צ'יקי • BMGאוסטרליה3 בדצמבר 2001תקליטור
Humble Quest הוא אלבום האולפן השלישי של הזמרת-יוצרת האמריקאית מארן מוריס.
האלבום יצא לאור ב-25 במרץ 2022, על ידי חברת התקליטים קולומביה נאשוויל.
הסינגל המוביל של האלבום "Circles Around This Town", יצא לאור ב-7 בינואר 2022.
מדינהתאריך יציאהפורמטחברת תקליטיםמקורעולם25 במרץ 2022הזרמת מוזיקה • הורדה דיגיטלית • תקליטור • תקליטקולומביה נאשוויל
"Hunter" הוא סינגל של צמד המוזיקה האלקטרונית השוודי, גלנטיס, שיצא, על ידי חברות התקליטים וורנר מיוזיק גרופ ואטלנטיק רקורדס, ב-5 במאי 2017. השיר נכתב על ידי ג'וש ווילקינסון, האנה וילסון, קי פיצג'רלד, הנריק יונבאק, ג'ימי קויטש וגלנטיס, והופק על ידי ג'וש ווילקינסון, קי פיצג'רלד, הנריק יונבאק, ג'ימי קויטש וגלנטיס.
השיר מופיע באלבום האולפן השני של הצמד, The Aviary.
הווידאו קליפ, שבוים על ידי בן פי, יצא בערוץ היוטיוב של הצמד ב-29 ביוני 2017. נכון ליולי 2022, הווידאו קליפ נצפה למעלה מ-5 מיליון פעמים.
אזורתאריךפורמטגרסהחברת תקליטיםהערותעולמי 5 במאי 2017הורדת מוזיקה, הזרמת מוזיקהמקוריתוורנר מיוזיק גרופ, אטלנטיק רקורדס 16 ביולי 2017 רמיקסים EP11 באוגוסט 2018גרסת ביטפורט
"Hurricane" (בעברית: הוריקן) הוא סינגל של הצמד הצרפתי, אופנבך, והזמרת-יוצרת הבריטית, אלה הנדרסון, שיצא, על ידי חברת התקליטים אלקטרה רקורדס, ב-17 בספטמבר 2021. השיר נכתב על ידי אופנבך, יאניק ריג'רט, ג'וש טפן ומארק בוהר, והופק על ידי ג'ן ג'יס, אופנבך וקוורטרהאד.
נכון לאפריל 2024, השיר הושמע למעלה מ-154 מיליון פעמים בספוטיפיי, ולמעלה מ-27 מיליון פעמים ביוטיוב.
אזורתוארמכירותאוסטריה (IFPI Austria)זהב15,000צרפת (SNEP)פלטינה200,000פולין (ZPAV)זהב25,000
Hurricane Girl הוא המיני-אלבום הראשון של הזמרת הישראלית עדי אולמנסקי.
את האלבום הוציאה לאור בשנת 2013 חברת התקליטים הליקון, לאחר כשנה מאז עזיבתה של אולמנסקי מלהקת לורנה בי.
הוא פורסם בפורמט תקליטור בלבד בקטלוג 00502-1.
Hurricane (בעברית: הוריקן) הוא סינגל של הראפר האמריקאי קניה וסט והזמר-יוצר הקנדי דה ויקנד, בהשתתפות הראפר האמריקאי ליל בייבי, מתוך אלבום האולפן העשירי של וסט, Donda.
השיר יצא לאור ב-14 בספטמבר 2021 לרדיו הקצבי העכשווי האמריקאי כסינגל המוביל מתוך האלבום, על ידי חברות התקליטים GOOD Music ודאף ג'אם.
השיר הוקלט לראשונה תוך כדי ג'אם סשן בארצ'ווד מיוזיק סטודיו והועבר על ידי צ'אנס הראפר לווסט, ששיתף תצוגה מקדימה של השיר בספטמבר 2018. השיר תוכנן במקור להיכלל באלבומו הגנוז של וסט, Yandhi, ולאחר מכן עבר מספר גרסאות, בהן השתתפו, בין היתר אנט קלמונס, ביג שון, טיי דולה סיין ו-6ix9ine.
גרסאות אלו הודלפו לאינטרנט במרוצת השנים שבין הקלטתו הראשונה לצאתו של האלבום Donda.
לבסוף, הגרסה הסופית של השיר הוצגה לראשונה ביולי 2021, במסיבות ההשמעה של האלבום, והיא כללה את דה ויקנד וליל בייבי.
ב-8 באוגוסט 2021, היא פורסמה בטעות בשירותי הזרמת מוזיקה שונים, אך נמחקה לאחר פחות מ-24 שעות לאחר מכן.
ב-29 באוגוסט, השיר פורסם באופן רשמי יחד עם שאר האלבום.
השיר קיבל בעיקר ביקורות חיוביות ממבקרי המוזיקה, שציינו לשבח את השתתפותו של דה ויקנד בשיר.
חלקם שיבחו גם את היצירתיות של השיר, בעוד שכמה מהם החמיאו לחלק של ליל בייבי בשיר.
אתרים שונים כללו אותו ברשימות סוף השנה שלהם לשנת 2021, בהם Complex ו-Slant Magazine.
בטקס פרסי גראמי ה-64, השיר זכה בפרס גראמי לביצוע הראפ המלודי הטוב ביותר, מה שהפך את וסט לאחד משני הראפרים עם מספר פרסי הגראמי הגדול ביותר, לצד ג'יי-זי.
עם צאתו של Donda, השיר נכנס למקום השישי במצעד הבילבורד הוט 100, והיה לשיר שהגיע למיקום הגבוה ביותר מתוך האלבום וכן ללהיט ה-19 של וסט ב-20 הראשונים.
נוסף על כך, הגיע השיר לצמרת מצעד שירי הסטרימינג והיה לשירו השלישי של וסט שהגיע להישג זה.
גם במצעד שירי ה-R&B/היפ-הופ, מצעד שירי הגוספל ומצעד השירים הנוצריים הגיע השיר למקום הראשון.
במצעד סוף השנה של בילבורד לשנת 2021, השיר דורג במקומות השני והראשון במצעד השירים הנוצריים ומצעד שירי הגוספל בהתאמה.
ב-10 בינואר 2022, זכה השיר בתואר הפלטינה מטעם איגוד תעשיית ההקלטות האמריקאי על מכירת 1,000,000 יחידות בארצות הברית.
Human After All (בעברית: אנושי אחרי הכל) הוא אלבום האולפן השלישי של צמד המוזיקה האלקטרונית הצרפתי דאפט פאנק, שיצא לאור לראשונה ב-14 במרץ 2005 בחברת התקליטים וירג'ין רקורדס.
בניגוד לאלבום האולפן הקודם שלהם, Discovery, שנוצר בהשראת דיסקו וגראז' האוס והופק במשך שנתיים, Human After All היה מינימליסטי ומאולתר עם ערבוב של גיטרות כבדות וכלי נגינה אלקטרוניים, והופק תוך שישה שבועות בלבד.
Human After All זכה לביקורות מעורבות מהמבקרים, שלעגו לאופי המינימליסטי והחזרתי ולזמן ההפקה הקצר שלו.
עם זאת, הסינגלים "Robot Rock" ו-"Technologic" התפרסמו במספר מדינות, בעוד שהסינגל על שמו קרוי האלבום, Human After All, התפרסמם בצרפת.
דאפט פאנק שילבו את השירים בסיבוב ההופעות שלהם Alive 2007, שזכה לשבחים מהמבקרים.
Human After All הגיע למקום הראשון במצעד אלבומי הדאנס/אלקטרוני של בילבורד, והיה מועמד לפרס גראמי לאלבום הדאנס/אלקטרוני הטוב ביותר ב-2006.
בהודעה מוקדמת לעיתונות נאמר כי האלבום "שימר את הצליל המסחרי של דאפט פאנק, הפעם עם איכות ספונטנית וישירה".
על ההקלטה הקצרה וההפקה המינימליסטית של Human After All הוחלט מראש כקונטרה ל-Discovey, שהופק תוך שנתיים.
חבר הצמד דאפט פאנק, תומא בנגלטר אמר שהם "בהחלט הושפעו בזמנו מהרעיון לעשות את ההפך מאלבום האולפן הקודם שלהם".
הוא השווה את האלבום החדש ל"אבן שאינה מלוטשת".
Human After All הוקלט בעיקר עם שתי גיטרות, שתי מכונות תופים, vocoder והקלטה מרובת רצועות.
הוא הופק תוך שישה שבועות מספטמבר עד נובמבר 2004, כאשר ארבעה מאותם שבועות הושקעו במיקסינג.
רוב הצלילים והגוון של האלבום נוצרו על ידי שימוש בפדל וואה וואה סינתטי של DigiTech.
בנגלטר הצהיר כי האלבום היה "על התחושה הזו של פחד או פרנויה" ו"לא משהו שנועד לגרום לך להרגיש טוב".
הוא אמר שגם זה וגם הסרט Daft Punk's Electroma משנת 2006 הם "מבטים מיוסרים, עצובים ומפחידים מאוד על טכנולוגיה, אבל יכולים להוציא מזה קצת יופי ורגש".
הוא הכיר במכניות של האלבום, אך חש שזה מבטא את "הריקוד בין האנושות לטכנולוגיה".
בזמן יציאתו של Human After All, דאפט פאנק ראו בו כחביב עליהם מבין האלבומים שלהם, ותיארו אותו כ"אימפרוביזציה טהורה".
חבר הצמד גי-מנואל דה הומם-קריסטו אמר שכל אלבום שהם יצרו היה "קשור לחיינו" וכי "הדברים הפנימיים והאישיים שעברו על תומא במהלך הפקת Human After All הפכו אותו קרוב יותר למקום שבו תומא היה באותו הזמן".
לקראת יציאתו של Human After All, הופצו תקליטורי קידום מכירות של האלבום.
עותקים קמעונאיים בתקליטור יישמו גם הגנת Copy Control מפני שכפול לא מורשה.
האלבום בכל זאת דלף לרשת מספר חודשים לפני יציאתו, אך מעריצים שהיו מבולבלים מהסגנון השונה שלו שיערו בתחילה כי מדובר בזיוף שנועד לסכל שיתוף קבצים מקוון.
ב-2013 המגזין "ספין" כתב שההוצאה הרשמית של האלבום לא הייתה מתוכננת, שכן היא התרחשה לאחר תום "תנועת האלקטרוניקה הגדולה" של שנות ה-90, אבל לפני עלייתם של לייבלים עצמאיים לריקוד כמו DFA Records ואד באנגר.
דאפט פאנק לא העניקו ראיונות לקידום האלבום, מכיוון שהם הרגישו שזה יעמוד בניגוד לנושא האלבום שעוסק בתקשורת ככוח מדכא.
ההצהרה הרשמית היחידה שדאפט פאנק הוציאו באותה תקופה הייתה: "אנו מאמינים ש-Human After All מדבר בעד עצמו".
דה הומם-קריסטו אמר מאוחר יותר שהבחירה לשתוק הייתה הטעות הגדולה ביותר שהם עשו אי פעם.
בנגלטר הדגיש כי הקידום היחיד שלהם לאלבום היה באמצעות הקליפים שלו.
לשם כך, דאפט פאנק צילמו את הקליפים של "Robot Rock" ו-"Technologic", לאחר שצילמו בעבר את הקליפ לשיר שלהם "Fresh".
טוני גרדנר הפיק את הקליפ של "The Prime Time of Your Life", אם כי בנגלטר חזה שהוא לא מעשי לשימוש פרסומי בשל התוכן הגרפי שלו.
דאפט פאנק התכוונו ליצור קליפ גם לשיר "Human After All", אך הצילומים שערכו עבורו הורחבו כדי ליצור במקום זאת את הסרט Daft Punk's Electroma.
עטיפת האלבום של Human After All כוללת את הלוגו של דאפט פאנק המוצג על מסך טלוויזיה.
כל סינגל מהאלבום כולל עטיפה עם תמונה אחרת על מסך דומה.
בנגלטר ציטט את הרומן "1984" מאת ג'ורג' אורוול כהשראה לאלבום.
האלבום עמד בראש מצעד אלבומי דאנס/ אלקטרוני המובילים של בילבורד והגיע לשיא במקום ה-98 במצעד הבילבורד 200. הוא הגיע למקום השלישי בצרפת וקיבל תעודת זהב כפול מ-Syndicat National de l'Édition Phonographique (SNEP)חודש לאחר יציאתו.
הוא גם קיבל תעודת כסף מאיגוד תעשיית ההקלטות הבריטית (BPI) בבריטניה, שם הגיע לשיא במקום ה-10. נכון למאי 2013, האלבום מכר 127,000 עותקים בארצות הברית ו-80,838 עותקים בבריטניה.
הסינגל הראשון מהאלבום, "Robot Rock", זכה לתשומת לב מתונה, והגיע למקום ה-32 בבריטניה ולמקום ה-15 במצעד שירי ה-Billboard Hot Dance Club, אך לא היה להיט גדול.
הסינגל השני, "Technologic", הגיע רק למקום ה-40 בבריטניה, אך הצליח בצורה ניכרת יותר בהשמעה והוצג בפרסומת לאייפוד.
שיר הכותרת "Human After All" הגיע למקום ה-93 בצרפת.
ב-Metacritic, המקצה דירוג מנורמל מתוך 100 לביקורות של מבקרים מהמיינסטרים, Human After All קיבל ציון ממוצע של 57, המציין "ביקורות מעורבות או ממוצעות", בהתבסס על 28 ביקורות.
בביקורת שלו למגזין "בלנדר", אמר סיימון ריינולדס כי המוזיקה המאושרת ו"פתוחת הלב" של Discovery הוחלפה ב"דאנס-רוק אירוני קשתי שמרגיש חסר תחושה - על גבול האוטיסטי".
Q הרגיש שחסר לו את ה"כיף" של העבודה הקודמת של דאפט פאנק.
בארי וולטרס מהרולינג סטון אמר כי הצמד בדרך כלל "חוזר על הריפים שלו ולא מרחיב אותו", ושהם "מגזימים את הנטיות הרובוטיות של הלהקה שלהם כאן, הרבה לרעת הגרובים שלה".
דוריאן לינסקי מ"הגרדיאן" כינה את האלבום "אוסף חסר שמחה של רעיונות ממוצעים שנמתחו דקים נואשות".
רוברט כריסטגאו מ-The Village Voice דירג את האלבום כ-"dud" וציין "תקליט גרוע שפרטיו כמעט ולא ראויים למחשבה נוספת".
בביקורת חיובית, מתיו ויינר ממגזין "Stylus" הצהיר, "זה אותו סיפור, רצועה אחר רצועה, בטעות בכוונה חילופין לווריאציה, התעצמות להתפתחות ודינמיקה.
במילים אחרות, דוגמה נוצצת של שירי פופ במאה ה-21".
מגזין מוג'ו אמר כי הוא "מסיר את הסלסול הראוותני ביותר כדי ליצור צליל חריף יותר".
Human After All היה מועמד לפרס הגראמי לשנת 2006 לאלבום האלקטרוני/דאנס הטוב ביותר, אך הפסיד לאלבום Push the Button של The Chemical Brothers.
סיבוב ההופעות של Alive 2007, שהציג שירים מ-Human After All, גרם לרבים להעריך מחדש את האלבום.
פדרו וינטר, המנהל של דאפט פאנק באותה תקופה, הצהיר, "כשהוצאנו את Human After All, קיבלנו הרבה פידבקים רעים, כמו, 'זה כל כך חוזר על עצמו.
דאפט פאנק פעם היו טובים'.
ואז הם חזרו עם מופע האור, וכולם סגרו את הפה...
אנשים אפילו התנצלו, למשל, 'איך יכולנו להעריך את דאפט פאנק לא נכון?' ההופעה החיה שינתה הכל.
גם אם אני חלק ממנה, אני אוהב להתרחק ולהתפעל ממנה.
בנגלטר אמר כי האלבום "היה המוזיקה שרצינו לעשות בזמן שבו אנחנו עשה את זה.
תמיד הרגשנו מאוד שיש קשר הגיוני בין שלושת האלבומים שלנו, וזה נהדר לראות שאנשים מבינים את זה כשהם מאזינים עכשיו להופעה החיה".
דאפט פאנק – שירה, גיטרות, מכונות תופים, סינתיסייזרים, פסנתר, גיטרה בס, ווקודר, תכנות, הפקה.
סדריק הרבט – תיאום הפקה
גילדס לואק – תיאום הפקה
Human After All: Remixes הוא אלבום המורכב מרמיקסים שונים של שירים מתוך האלבום "Human After All" של מוזיקאים כמו Soulwax ו-Justice.
האלבום יצא במקור ב-29 במרץ 2006 ביפן בלבד.
ב-17 ביוני 2014 יצאה הוצאה מחודשת של האלבום, וגם היא הייתה בלעדית ליפן.
המהדורה החדשה כללה ארבע רצועות בונוס נוספות.
ב-9 באוגוסט 2014, גרסה זו של האלבום שוחררה לראשונה ברחבי העולם, והכילה רמיקס נוסף של "Technologic" של Le Knight Club.
ב-28 בנובמבר 2025 הלהקה תוציא לראשונה על גבי תקליט ויניל את אלבום הרמיקס, לרגל 20 שנה לאלבום.
Human After All הוא שיר מתוך אלבום האולפן השלישי של צמד המוזיקה האלקטרונית הצרפתי דאפט פאנק, Human After All, שיצא לאור ב־21 באוקטובר 2005. הסינגל כולל רמיקסים של השיר שהופיע באלבום Human After All: Remixes.
השיר הגיע למקום ה־93 במצעד הסינגלים הצרפתי.
Human After All הוא הסינגל היחיד מהאלבום שיצא ללא קליפ נלווה.
דאפט פאנק תכננו במקור להפיק קליפ, אך בסופו של דבר הוא הפך לסרט העלילתי "אלקטרומה של דאפט פאנק" שנכתב ובוים על ידי הצמד.
דאפט פאנק הפיקו את השיר Heartbreaker של טריאקי בויז, שכולל אלמנטים של השיר.
MTV אוסטרליה השתמשו בקודה של Human After All בחלק "עולה" של פורמט הערוץ שלהם.
גרסת רמיקס של השיר הופיעה במשחק הווידאו DJ Hero 2.
השיר הופיע גם בהדרן בדיסק הבונוס של Alive 2007, בשילוב עם השיר Together של הצמד Together, גרסה חוזרת של One More Time מתוך Discovery והשיר Music Sounds Better with You של סטארדאסט.
התקליטור כלל רשימת רצועות שהודפסה באופן שגוי בחלק האחורי של מארז הדיסק.
הוא ציין את הרמיקס של סבסטיאן כרצועה השנייה, את הרמיקס של ג'אסטיס כרצועה השלישית, ואת גרסת אמפרור מאשין כרצועה החמישית.
סינגל פרומו בגודל 12 אינץ' שוחרר גם הוא עם רשימת השירים המתאימה, כאשר צד א' מכיל את שלושת השירים הראשונים וצד ב' מכיל את שלושת הנותרים.
"Hurricane" (בעברית: "הוריקן") הוא סינגל שהוקלט על ידי הזמרת-יוצרת הישראלית עדן גולן.
השיר נוצר על ידי קרן פלס, אבי אוחיון וסתיו בגר, ויצא לאור ב-10 במרץ 2024. הוא ייצג את ישראל באירוויזיון 2024, שהתקיים במאלמה שבשוודיה, והגיע למקום החמישי בגמר התחרות.
תחילה נקבע "October Rain" כשם השיר, אולם מילותיו נתפסו בעיני איגוד השידור האירופי כפוליטיות על רקע טבח שבעה באוקטובר ומלחמת חרבות ברזל, ועל כן הוא נפסל מהשתתפות בתחרות.
לאחר מספר ניסיונות נוספים להגיש תיקונים לשיר אישר אותו האיגוד ב-7 במרץ.
חלק ממבקרי המוזיקה שיבחו את הביצוע של גולן, אך הוא לא דורג במקום גבוה באתרי דירוגים לפני התחרות, והסממנים הפוליטיים בשיר ספגו ביקורת ברחבי אירופה.
ישראל השתתפה לראשונה באירוויזיון בשנת 1973 עם השיר "אי שם" בביצוע הזמרת אילנית.
היא נבחרה על ידי ועדה פנימית שהקימה רשות השידור.
שיטה זו שימשה את ישראל בשנותיה הראשונות כמשתתפת בתחרות.
בין השנים 1978–1996 הנציג והשיר נבחרו באמצעות פסטיבל הזמר והפזמון והקדם אירוויזיון, שהחליף אותו.
לאחר מכן שונו אמצעי הבחירה מדי שנה: לעיתים הייתה זו תחרות לאומית או קדם פרטי עבור זמר אינדיבידואלי, ובפעמים אחרות הדבר נעשה באופן פנימי וסודי על ידי רשות השידור.
החל משנת 2015 החל תאגיד השידור הישראלי להשתמש בתוכנית הריאליטי "הכוכב הבא לאירוויזיון" כקדם.
בשנת 2022 תוכנית זו הוחלפה ל"אקס פקטור ישראל" בהתאם להחלטתו.
בעקבות כישלונו של מיכאל בן דוד להעפיל לגמר אירוויזיון 2022, החליט התאגיד לשקול להחליף את שיטת הבחירה המסורתית.
במרוצת השנים זכתה ישראל במקום הראשון בארבע הזדמנויות שונות: ב-1978 עם "אבניבי" בביצוע יזהר כהן ולהקת אלפא ביתא; ב-1979 עם "הללויה" של גלי עטרי ושלישיית חלב ודבש; ב-1998 עם השיר "דיווה" של דנה אינטרנשיונל וב-2018 עם "Toy" בביצועה של נטע ברזילי.
אל המקום השני הגיעו אבי טולדנו ועפרה חזה עם "הורה" ו"חי" שנה אחר שנה בהתאמה.
רק הצמד אורנה ומשה דץ והזמרת נועה קירל דורגו במקום השלישי כנציגי ישראל באירוויזיון.
ב-5 ביוני 2023 אישר תאגיד השידור הישראלי את השתתפותו באירוויזיון 2024. בניגוד לשנה שעברה, בה קירל נבחרה באופן פנימי על ידי ועדה של תאגיד השידור הישראלי, הוחלט הפעם לשוב לשיטת בחירת הנציג המסורתית, "הכוכב הבא לאירוויזיון".
דרך התוכנית נבחרו נציגי ישראל בשנים 2015–2020: נדב גדג', חובי סטאר, אימרי זיו, נטע ברזילי, קובי מרימי ועדן אלנה בהתאמה.
את אירועי "הכוכב הבא לאירוויזיון" הנחו רותם סלע ואסי עזר, ופאנל השופטים הורכב מאסף אמדורסקי, קרן פלס, שירי מימון, איתי לוי, רן דנקר ועדן חסון.
בכל תוכנית, השופטים היוו 60% מכלל ההצבעה (10% עבור כל שופט), ו-40% הנוספים הורכבו מקולות הקהל.
צילומי התוכנית החלו ב-10 בספטמבר 2023 באקספו תל אביב.
עם פרוץ מלחמת חרבות ברזל נדחו הצילומים.
שידורי התוכנית היו אמורים להתחיל ב-31 באוקטובר, אך בעקבות מותם של לוחמי צה"ל ברצועת עזה באותו היום הם נדחו והחלו ב-20 בנובמבר.
בשלהי 2023 שודר האודישן של גולן לתוכנית, שבו ביצעה את "Rise Up" של אנדרה דיי, ולראשונה צברה ציון של 100%.
היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'.
גולן דורגה במקום הראשון, ונבחרה לייצג את ישראל באירוויזיון 2024. לאחר זכייתה כתבה בחשבון האינסטגרם שלה:
מייד לאחר זכייתה של גולן בתחרות, שיגר תאגיד השידור הישראלי ללמעלה מ-30 יוצרים ישראלים הזמנות לכתוב ולהגיש שיר לוועדה מקצועית.
ב-16 בינואר 2024 פרסם תאגיד השידור הישראלי את התקנון לבחירת השיר שייצג את ישראל באירוויזיון.
נקבע כי לא תהיה הגבלה לשפה בה ייכתב השיר, אולם לראשונה נוסף גם תנאי שקבע כי עליו "לכלול לכל הפחות משפטים בודדים בשפה העברית".
את השירים היה ניתן להגיש עד ל-11 בפברואר 2024. ב-17 בפברואר 2024 פרסם התאגיד כי נבחר השיר הישראלי לאירוויזיון, "October Rain".
ב-19 בפברואר דווח על סכסוך בין יוצרי השיר.
תחילה כתבו את "October Rain" קרן פלס ואבי אוחיון.
סתיו בגר הצטרף אליהם בשלב מאוחר יותר.
בגר דרש לקבל קרדיט ככותב, ואילו אוחיון התנגד לכך.
באתר Euromix הישראלי נכתב שהושגה פשרה בין היוצרים, ושבגר יקבל קרדיט על הלחן ועל ההפקה.
ב-20 בפברואר פרסם העיתונאי ערן סויסה כמה מהיוצרים ששלחו שיר לבחינת הוועדה המקצועית של תאגיד השידור טוענים כי הליך הבחירה לא היה הוגן.
לטענתם, הבחירה הייתה צפויה מראש, שכן בגר מיוצג בסשן 42 כמו עדן גולן המבצעת, ופלס היא ידידה של יואב צפיר ושל טמירה ירדני מהפקת "הכוכב הבא לאירוויזיון".
הפזמונאית חמוטל בן זאב, שכתבה בעבר את השירים "עולה עולה" ו"אמן", שייצגו את ישראל בתחרויות קודמות, הצהירה: .
ב-21 בפברואר, לפני שנחשף השיר לציבור, נודע כי איגוד השידור האירופי שוקל לפסול אותו מהשתתפות באירוויזיון בטענה שיש בו מסרים פוליטיים, בניגוד לכללי התחרות.
מילות השיר קשורות לטבח שבעה באוקטובר, שבעקבותיו פרצה מלחמת חרבות ברזל שעוררה מחאות ברחבי העולם.
תאגיד השידור הישראלי הצהיר כי הוא נמצא בדיאלוג עם ה-EBU בעניין השיר שייצג את ישראל באירוויזיון.
ב-22 בפברואר נחשפו מילותיו של השיר.
שר התרבות מיקי זוהר כתב לאיגוד השידור האירופי כי .
בהמשך, גם השיר "October Rain" וגם "Dance Forever", שהגיע למקום השני בבחירה הפנימית של הוועדה, נפסלו על ידי ה-EBU.
ב-3 במרץ נודע כי תאגיד השידור הישראלי ישנה את מילותיו של "October Rain", על מנת שיעמוד בכללי איגוד השידור האירופי.
מאוחר יותר באותו היום נחשף כי שם השיר שונה ל-"Hurricane".
באותו היום ביקש ה-EBU מיוצרי השיר לשנותו פעמיים נוספות.
ב-5 במרץ הגישו מטעם "כאן" את גרסתו הסופית של השיר.
יומיים אחר-כך אושר השיר להשתתפות באופן רשמי.
רוב מילות השיר לא שונו, אך שינוי משמעותי נעשה במשפטים בעברית בסופו.
ב-10 במרץ הושמע "Hurricane" לראשונה במופע "השיר שלנו לאירוויזיון 2024", ששודר בערוץ כאן 11 בהנחיית ליאור סושרד.
ישראל שובצה לחלקו השני של חצי הגמר השני, שנערך ב-9 במאי.
ישראל הופיעה כמדינה ה-14, לפני נורווגיה ואחרי אסטוניה.
הופעתה של ישראל נפתחה כשגולן עומדת במרכזו של מעגל פנסים גדול.
לאורך הביצוע מפוזר עשן סמיך על הרצפה.
במחצית הפזמון הראשון מצטרפים חמשת הרקדנים של גולן, שנתלים על הפנסים בתנוחות שונות.
בקטע המעבר בין הפזמון לבית השני מרימים את גולן לאוויר, ומובילים אותה למרכז הבמה.
בפזמון השני הופכת הבמה לכחולה, כשבמרכזה יש אור צהוב קטן.
ברגע השיא הבמה הופכת כולה לצהובה.
כשגולן מבצעת את הקטע העברי נראית מאחוריה שמש שוקעת.
הביצוע בוים על ידי צפיר ואביחי חכם.
על-אף האיסור המפורש מאיגוד השידור האירופי להעביר מסרים פוליטיים לקהל דרך המופע, סיפר הבמאי לאחר התחרות שבהופעה שולבו כמה מוטיבים שהזכירו את טבח השבעה באוקטובר.
השמלה של גולן, שעוצבה על ידי אלון ליבנה ואיתי בצלאלי, כוללת באזור החזה את הספרה "7", כסמל לתאריך הטבח, 7 באוקטובר 2023. האור הצהוב שבוקע מהבמה הוא סמל להחזרת החטופים הישראלים ברצועת עזה כפי שמוכר בסרט מודעות צהוב.
תנועת הריקוד, בה גבר ואישה מנסים להחזיק אחד את השני בזמן ה"סופה", אזכרה את אירוע החטיפה של נועה ארגמני ובן-זוגה אבינתן.
קטע ההובלה של גולן למרכז הבמה מסמל את החטיפה של עמית סוסנה, בה הוחזקה על גבי כתפיהם של החוטפים.
בסוף המופע הוכרז כי ישראל סיימה את הערב בין עשר המדינות שהעפילו לשלב הגמר.
מאוחר יותר התברר כי היא דורגה במקום הראשון עם 194 נקודות.
מעבר לשתי האפשרויות הרגילות, הוסיף איגוד השידור האירופי אפשרות שלישית, בחירת ההפקה.
ישראל שובצה להתחרות בהתאם לקביעת המפיקים.
ישראל שובצה כהופעה השישית, אחרי ולפני .
אולם עם השעיית הולנד מהתחרות, הפכה ישראל להופעה החמישית בסדר.